b'\n_START_ARTICLE_\nUlike\n_START_SECTION_\nPasi\xc5\xabla\n_START_PARAGRAPH_\nKiekvienoje klub\xc5\xb3 kategorijoje (knygos, filmai, \xc5\xbemon\xc4\x97s, muzika, menas\xe2\x80\xa6) sistema automati\xc5\xa1kai generuoja rekomendacijas vartotojui, atsi\xc5\xbevelgdama \xc4\xaf tai kokius \xc4\xafra\xc5\xa1us \xc5\xa1is yra padar\xc4\x99s, naudodamasis ulike redagavimo ir \xc4\xafra\xc5\xa1\xc5\xb3 k\xc5\xabrimo \xc4\xafrankiais, tuo b\xc5\xabdu suteikdama galimyb\xc4\x99 atrasti kitus objektus, kurie galimai patikt\xc5\xb3 jam._NEWLINE_Kaip ir klub\xc5\xb3 reitingavimas rekomendacijos yra pateikiamos ne tik pagal tai ar patinka; galima pasirinkti ir \xe2\x80\x9eman netur\xc4\x97t\xc5\xb3 patikti\xe2\x80\x9c tipo rekomendacijas.\n_START_SECTION_\nKaimynai\n_START_PARAGRAPH_\nPagal vartotoj\xc5\xb3 aktyvumo reik\xc5\xa1mes sistema taip pat automati\xc5\xa1kai generuoja vartotojams galim\xc5\xb3 \xe2\x80\x9ekaimyn\xc5\xb3\xe2\x80\x9c s\xc4\x85ra\xc5\xa1us, tam kad norint, b\xc5\xabt\xc5\xb3 galima atrasti pana\xc5\xa1ios pasaul\xc4\x97\xc5\xbei\xc5\xabros ir kult\xc5\xabrin\xc4\x97s tradicijos ar bendr\xc5\xb3 interes\xc5\xb3 turin\xc4\x8dius \xc5\xbemones. Kiekvienas vartotojas gali laisvai u\xc5\xbemegzti atvirus arba priva\xc4\x8dius ry\xc5\xa1ius su bet kuriuo kitu vartotoju, \xc5\xa1iame socialiniame tinkle esan\xc4\x8diomis patogiomis susira\xc5\xa1in\xc4\x97jimo priemon\xc4\x97mis. Socialin\xc4\x97 funkcija yra vienas pagrindini\xc5\xb3 Ulike.net tiksl\xc5\xb3._NEWLINE_Vartotojai gali sudarin\xc4\x97ti savo \xe2\x80\x9edraug\xc5\xb3 s\xc4\x85ra\xc5\xa1us\xe2\x80\x9c vertinti kitus vartotojus pagal t\xc4\x85 pa\xc4\x8di\xc4\x85 penki\xc5\xb3 pakop\xc5\xb3 skal\xc4\x99 kaip ir klubus, ta\xc4\x8diau bendrauti galima ir su ne\xc4\xafvertintais kaimynais, nesan\xc4\x8diais konkretaus vartotojo pasirinkt\xc5\xb3 draug\xc5\xb3 s\xc4\x85ra\xc5\xa1uose.\n_START_SECTION_\nVisatos\n_START_PARAGRAPH_\nVisatos yra virtual\xc5\xabs atskir\xc5\xb3 klub\xc5\xb3 tolimiau ar artimiau susijusi\xc5\xb3 savo turiniu ar po\xc5\xbeymiais, bei sujungt\xc5\xb3 vienas su kitu vidin\xc4\x97mis Ulike.net nuorodomis dariniai.\n_START_SECTION_\nUlike.net kalbos\n_START_PARAGRAPH_\nPagrindin\xc4\x97s Ulike.net kalbos yra pranc\xc5\xabz\xc5\xb3 ir angl\xc5\xb3, kuriomis galima pasiekti dvi veidrodines (angli\xc5\xa1k\xc4\x85 ir pranc\xc5\xabzi\xc5\xa1k\xc4\x85) Ulike.net svetaines._NEWLINE_Ta\xc4\x8diau vidini\xc5\xb3 redagavimo kalb\xc5\xb3 yra daugiau, kiekvienas vartotojas gali nurodyti tris pagrindines jam \xc5\xbeinomas kalbas ir kurti jomis turin\xc4\xaf, redaguoti klub\xc5\xb3 pavadinimus savo pasirinktomis (ir keletu daugiau) kalbomis. \xc5\xa0i\xc5\xb3 vidini\xc5\xb3 kalb\xc5\xb3 kiekis yra dinaminis dydis ir esant poreikiui gali b\xc5\xabti papildomas.\n_START_SECTION_\nPalyginimai ir skirtumai\n_START_PARAGRAPH_\nSusumuojant visas savybes \xc5\xa1is unikalus socialinis tinklas gali b\xc5\xabti lyginamas su tokiais garsiais pavyzd\xc5\xbeiais kaip Facebook ar Wikipedia._NEWLINE_Ta\xc4\x8diau skirtingai nuo pastarosios, Ulike.net turinio k\xc5\xabrimo proced\xc5\xabros maksimaliai automatizuotos, lengvai perprantamos nuo pat prad\xc5\xbei\xc5\xb3 ir tai leid\xc5\xbeia lengvai kurti turin\xc4\xaf bet kam, net ir neturint joki\xc5\xb3 atitinkam\xc5\xb3 \xc4\xafg\xc5\xabd\xc5\xbei\xc5\xb3. Be to, kitaip nei Wikipedija, Ulike.net yra ne tik enciklopedija, ta\xc4\x8diau ir informacijos kaupiamos joje pagrindu si\xc5\xablanti bendrauti ir lyginti tarpusavio kult\xc5\xabrin\xc4\x99 ar socialin\xc4\x99 patirt\xc4\xaf vartotojams svetain\xc4\x97._NEWLINE_\xc5\xa0is siekis kryptingai formuoti bendravim\xc4\x85 skirtingos kult\xc5\xabrin\xc4\x97s aplinkos ir patirties s\xc4\x85ly\xc4\x8dio ta\xc5\xa1k\xc5\xb3 paie\xc5\xa1kos linkme skiria Ulike.net ir nuo Facebook, be to Ulike.net turinio k\xc5\xabrimas yra nepalyginti grie\xc5\xbe\xc4\x8diau reglamentuotas si\xc5\xablomomis i\xc5\xa1 anksto suformuluotomis kategorijomis.'